CELEX: 32020D1466
Language: mt
Date: 2020-10-12 00:00:00
Title: Deċiżjoni tal-Kunsill (PESK) 2020/1466 tat-12 ta’ Ottubru 2020 li temenda d-Deċiżjoni (PESK) 2018/1544 li tikkonċerna miżuri restrittivi kontra l-proliferazzjoni u l-użu ta’ armi kimiċi

13.10.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 335/16
               
            
         DEĊIŻJONI TAL-KUNSILL (PESK) 2020/1466
         tat-12 ta’ Ottubru 2020
         li temenda d-Deċiżjoni (PESK) 2018/1544 li tikkonċerna miżuri restrittivi kontra l-proliferazzjoni u l-użu ta’ armi kimiċi
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fil-15 ta’ Ottubru 2018, il-Kunsill adotta d-Deċiżjoni (PESK) 2018/1544 (1) li tikkonċerna miżuri restrittivi kontra l-proliferazzjoni u l-użu ta’ armi kimiċi.
                  
               
                     (2)
                  
                  
                     Id-Deċiżjoni (PESK) 2018/1544 tapplika sas-16 ta’ Ottubru 2020. Abbażi ta’ rieżami ta’ dik id-Deċiżjoni, jenħtieġ li l-miżuri restrittivi stabbiliti fiha jiġu estiżi sas-16 ta’ Ottubru 2021 u jenħtieġ li tiġi aġġornata entrata waħda fil-lista ta’ persuni fiżiċi u ġuridiċi, entitajiet u korpi msemmija fl-Artikoli 2 u 3, kif stabbilit fl-Anness għal dik id-Deċiżjoni.
                  
               
                     (3)
                  
                  
                     Għalhekk, jenħtieġ li d-Deċiżjoni (PESK) 2018/1544 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni (PESK) 2018/1544 hija emendata kif ġej:
            
                        (1)
                     
                     
                        l-Artikolu 8 huwa sostitwit b’dan li ġej:
                        
                           “Artikolu 8
                           Din id-Deċiżjoni għandha tapplika sas-16 ta’ Ottubru 2021. Din id-Deċiżjoni għandha tinżamm taħt rieżami kostanti. Għandha tiġi mġedda, jew emendata kif xieraq, jekk il-Kunsill iqis li l-objettivi tagħha ma jkunux intlaħqu.”;
                        
                     
                  
                        (2)
                     
                     
                        l-Anness huwa emendat kif stabbilit fl-Anness għal din id-Deċiżjoni.
                     
                  
         
            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fil-Lussemburgu, it-12 ta’ Ottubru 2020.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  Deċiżjoni tal-Kunsill (PESK) 2018/1544 tal-15 ta’ Ottubru 2018 li tikkonċerna miżuri restrittivi kontra l-proliferazzjoni u l-użu ta’ armi kimiċi (ĠU L 259, 16.10.2018, p. 25).
      
      
         
            ANNESS
            L-entrata Nru 5 fil-lista ta’ persuni fiżiċi u ġuridiċi, entitajiet u korpi msemmija fl-Artikoli 2 u 3 taħt is-subtitolu “A. Persuni fiżiċi”, kif stabbilit fl-Anness għad-Deċiżjoni (PESK) 2018/1544 hija sostitwita bl-entrata li ġejja:
            
               
                           Isem
                        
                        
                           Informazzjoni ta’ identifikazzjoni
                        
                        
                           Raġunijiet għad-deżinjazzjoni
                        
                        
                           Data tal-elenkar
                        
                     
                           “5. Said SAID
                        
                        
                           magħruf ukoll bħala: Saeed, Sa’id Sa’id, 
                           Titlu: Dottor, membru tal-Istitut 3000 (magħruf ukoll bħala l-Istitut 6000) tal-SSRC;
                           Sess: raġel;
                           Data tat-twelid: 11 ta’ Diċembru 1955
                        
                        
                           Said Said huwa figura sinifikanti fl-Istitut 3000 magħruf ukoll bħala l-Istitut 6000, it-taqsima tas-Scientific Studies and Research Centre (SSRC) responsabbli għall-iżvilupp u l-produzzjoni ta’ armi kimiċi tas-Sirja.
                        
                        
                           21.1.2019”.